stanford-oval/wikipedia huggingface dataset:
หุ่นยนต์ส่งของ
การใช้งาน > ขนส่งของชำ

ในเดือนเมษายน ค.ศ. 2018 บริษัทสตาร์ชิปเทโนโลจิสได้เปิดตัวบริการส่งของชำในมิลตันคีนส์ ประเทศอังกฤษ ร่วมกับเครือข่ายห้างสรรพสินค้าอย่างโค-โอพี (The Co-op) และเทสโก้ โดยในเดือนพฤศจิกายน ค.ศ. 2020 สตาร์ชิปเทคโนโลจิสได้กล่าวว่า มิลตันคีนส์มี "ฝูงหุ่นยนต์อัตโนมัติที่ใหญ่ที่สุดในโลก"
ช่วงต้น ค.ศ. 2022 มีการเปิดตัวของนูริช + บลูม (Nourish + Bloom) ซึ่งเป็นร้านขายของชำอัตโนมัติที่มีเจ้าของเป็นชาวอเมริกันเชื้อสายแอฟริกาแห่งแรกของโลก โดยร้านอัตโนมัตินี้ประมวลผลสินค้าโดยใช้อุปกรณ์คอมพิวเตอร์สำหรับการมองเห็นควบคู่ไปกับเสียงจากปัญญาประดิษฐ์และเทคโนโลยีเกี่ยวกับท่าทาง นูริช + บลูม มีบริการจัดส่งสินค้าโดยใช้พาหนะจากวิทยาการหุ่นยนต์ ซึ่งดัดแปลงโดยแดกซ์บอต ซึ่งเริ่มการใช้งานในเมืองฟิลอแมธ รัฐออริกอน และเพิ่มการลงทุนผ่านการระดมทุนจากหลากหลายผู้คน ทำให้มีการพัฒนาประสิทธิภาพของหุ่นยนต์ที่สามารถเดินทางได้ไกลถึง 10 ไมล์ (ราว 16 กิโลเมตร) ด้วยความเร็ว 4 ไมล์ต่อชั่วโมง รวมทั้งมีพื้นที่บรรทุกสินค้าที่สามารถควบคุมอุณหภูมิได้อีกด้วย
การใช้งาน > ขนส่งบรรจุภัณฑ์

ในเดือนมกราคม ค.ศ. 2019 แอมะซอนเปิดตัวบริการทดลองส่งบรรจุภัณฑ์ขนาดเล็กสำหรับลูกค้าแอมะซอน ไพร์ม (Amazon Prime) โดยใช้หุ่นยนต์ส่งของที่เรียกว่าแอมะซอนสเกาต์ (Amazon Scout) การทดสอบเสร็จสมบูรณ์ในภูมิภาคซีแอตเทิลและเริ่มขยายสู่เออร์ไวน์ในรัฐแคลิฟอร์เนีย แอตแลนตาในรัฐจอร์เจีย และแฟรงคลินในรัฐเทนเนสซี ใน ค.ศ. 2021 ภายหลังการทดสอบหุ่นยนต์จัดส่งบรรจุภัณฑ์เสร็จสิ้นใน 4 เมืองของสหรัฐ แอมะซอนจึงสร้างศูนย์พัฒนาแห่งใหม่ในประเทศฟินแลนด์เพื่อสร้างความก้าวหน้าเพิ่มเติมในเทคโนโลยีหุ่นยนต์ของบริษัท เพื่อจัดการกับการเดินทางในชีวิตจริงได้ดียิ่งขึ้น
การใช้งาน > ขนส่งทางการแพทย์

หุ่นยนต์ส่งของถูกตั้งค่าให้สามารถดำเนินการภารกิจในโรงพยาบาลได้เป็นจำนวนมากเพื่อลดต้นทุนการดำเนินงาน การปฏิบัติภารกิจแรกคือการจัดส่งอาหาร สิ่งส่งตรวจทางการแพทย์ และยา โดยหุ่นยนต์ส่งของมีการติดตั้งตัวรับรู้เป็นจำนวนมาก ทำให้สามารถเดินทางภายในเส้นทางที่กำหนดไว้ได้ นอกจากนี้ ยังมีการติดตั้งสัญญาอิเล็กทรอนิกส์ที่สามารถร้องขอขึ้นลิฟต์เพื่อให้สามารถปฏิบัติงานในอาคารหลายชั้นได้ สำหรับหุ่นยนต์ส่งของบางตัวอาจมีการใส่รหัสและระบบสแกนลายนิ้วมือเพื่อป้องกันการเข้าถึงเนื้อหาภายในหุ่นยนต์โดยไม่ได้รับอนุญาต ซึ่งเป็นผลมาจากข้อกังวลด้านความปลอดภัย ข้อมูลเมื่อ ค.ศ. 2019 มีโรงพยาบาลมากกว่า 150 แห่งในสหรัฐ และในแห่งอื่น ๆ ที่ได้ปรับใช้หุ่นยนต์ส่งของ การปฏิบัติภารกิจที่สองคือการลากบรรทุกผ้าลินินปนเปื้อนและสิ่งปฏิกูลทางการแพทย์ ซึ่งสิ่งเหล่านี้ต้องใช้หุ่นยนต์ส่งของที่เหมาะสมประสิทธิภาพ เนื่องจากน้ําหนักที่ต้องบรรทุกอาจเป็นปริมาณหลายร้อยปอนด์ (หลายร้อยกิโลกรัม)
ในประเทศอิสราเอล ศูนย์การแพทย์เชบา (Sheba Medical Center) ใช้หุ่นยนต์ส่งของเพื่อรับส่งยาเคมีบำบัดที่จัดเตรียมโดยแผนกเวชภัณฑ์ส่งให้ถึงพยาบาลโดยตรงเพื่อหย่นระยะเวลา
การใช้งาน > บริการโรงแรม

ช่วงปลาย ค.ศ. 2014 ซาวีโอเก (Savioke) บริษัทหุ่นยนต์วิสาหกิจเริ่มต้น เปิดตัวหุ่นยนต์บริการโรงแรมชื่อว่า "เรเลย์" (Relay) เมื่อพนักงานโรงแรมได้รับคำสั่งจากแขก พนักงานจะใส่ของไว้ในตัวเรเลย์ แล้วให้หุ่นยนต์ไปส่งของให้กับห้องพักแขก โดยใน ค.ศ. 2016 ฝูงหุ่นยนต์เรเลย์ได้มีการปรับใช้ในเครือโรงแรมห้าดาวหลายแห่ง จนในเดือนสิงหาคม ค.ศ. 2017 โรงแรมเอ็ม โซเชียลในประเทศสิงคโปร์เปิดตัวหุ่นยนต์บริการโรงแรมที่ชื่อว่า "ออรา" (AURA) เพื่อช่วยเหลือพนักงาน เช่น ส่งขวดน้ำดื่มและผ้าเช็ดตัวสำหรับห้องพักแขก ซึ่งนับเป็นบริการครั้งแรกที่อยู่นอกสหรัฐ
บริษัท > หุ่นยนต์ทางเท้า

บริษัทหลายรายได้นำหุ่นยนต์ขนาดเล็กมาใช้งานอย่างจริงจัง โดยจุดประสงค์สำหรับจัดส่งบรรจุภัณฑ์ขนาดเล็กในระยะทางใกล้ ๆ เช่น อาหารหรือของชำ ซึ่งเพียงแค่ใช้พื้นที่ทางเท้าของถนนและเดินทางด้วยความเร็วที่เทียบได้กับความเร็วในการเดินเร็วเท่านั้น สำหรับบริษัทส่งของที่ใช้งานหุ่นยนต์อย่างจริงจัง มีดังนี้
สตาร์ชิปเทคโนโลจิส - โดยในเดือนมิถุนายน ค.ศ. 2023 บริษัทใช้งานหุ่นยนต์อัตโนมัติ 2,000 ฝูง ในการจัดส่งเชิงพาณิชย์โดยอัตโนมัติมากกว่า 5 ล้านครั้ง
แอมะซอนสเกาต์ - ข้อมูลเมื่อเดือนตุลาคม ค.ศ. 2022 แอมะซอนไม่ได้ทดสอบหุ่นยนต์ของตนอีกต่อไป เนื่องจากโครงการกําลังปรับเปลี่ยนทิศทางใหม่
บริษัท > โดรน

ซิปไลน์ - โดรนส่งเวชภัณฑ์และถุงเลือดผ่านร่มชูชีพ โดยในเดือนมิถุนายน ค.ศ. 2022 โดรนได้ทําการส่งของไปแล้วทั้งสิ้น 325,000 ครั้ง
ปฏิสัมพันธ์กับมนุษย์

จากการที่หุ่นยนต์เป็นระบบอัตโนมัติ ทำให้หุ่นยนต์ส่งของมักมีปฏิสัมพันธ์กับมนุษย์ทั่วไปได้โดยไร้ความช่วยเหลือจากผู้สั่งการที่เป็นมนุษย์ ทั้งในการเผชิญหน้าทั้งด้านบวกและด้านลบ ผู้ผลิตหุ่นยนต์ส่งของอย่างสตาร์ชิปเทคโนโลจิสรายงานว่ามีผู้คนเตะหุ่นยนต์ของพวกเขา  อย่างไรก็ตาม ปฏิสัมพันธ์ของมนุษย์ส่วนใหญ่เป็นไปในเชิงบวก และมีผู้คนจำนวนไม่น้อยที่มองหุ่นยนต์ในฐานะมนุษย์ด้วยกัน เนื่องจากรูปลักษณ์ภายนอกที่คล้ายคลึงกัน ซึ่งทำให้ผู้คนรู้สึกห่วงใยหุ่นยนต์ ช่วยเหลือหุ่นยนต์เมื่อเกิดการขัดข้อง กังวลเรื่องการเดินทางของหุ่นยนต์ หรือกล่าวชื่นชมและขอบคุณหุ่นยนต์สําหรับบริการจัดส่ง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ หุ่นยนต์ส่งของ
แดกซ์บอต (Daxbot) กำลังขนส่งของชำ
หุ่นยนต์ส่งของของสตาร์ชิปเทคโนโลจิส กำลังข้ามถนนในกรุงทาลลินน์ (ฤดูใบไม้ผลิ ค.ศ. 2022)
หุ่นยนต์ขนส่งทางการแพทย์ที่ศูนย์การแพทย์มหาวิทยาลัยพิตต์สเบิร์ก
โยลันดา (Yolanda) หุ่นยนต์บริการโรงแรมที่โรงแรมโยเตล (Yotel) ประเทศสิงคโปร์ สำหรับใช้เพื่อนำทางจากห้องโถงสู่ห้องพักแขก
หุ่นยนต์ทางเท้าที่ผลิตขึ้นโดยสตาร์ชิปกำลังส่งอาหารให้กับนักศึกษาที่มหาวิทยาลัยออริกอนสเตต
หุ่นยนต์ของส่งทางการแพทย์หน้าประตูลิฟต์ที่มีข้อมความระบุว่า "หุ่นยนต์มีสิทธิพิเศษ" (Robot Has Priority) ซึ่งอาจถือได้ว่าเป็นการเลือกปฏิบัติที่เกี่ยวข้องกับมนุษย์
เจมส์ ดับเบิลยู. ร็อดเจอร์ส

เจมส์ ดับเบิลยู. ร็อดเจอร์ส (ค.ศ. 1911 - 30 มีนาคม ค.ศ. 1960) เป็นชาวอเมริกันที่ถูกตัดสินประหารชีวิตโดยทางการรัฐยูทาห์ในข้อหาฆาตกรรมคนงานเหมือง ชาร์ลส์ เมอร์รีฟิลด์ ใน ค.ศ. 1957 เขาได้กล่าวคำสุดท้ายก่อนหน้าการประหารชีวิตใน ค.ศ. 1960 โดยร้องขอเสื้อเกราะกันกระสุน การประหารด้วยทีมยิงของเขานับเป็นการประหารด้วยวิธีดังกล่าวครั้งสุดท้ายในสหรัฐอเมริกาก่อนจะถูกยับยั้งโดยศาลสูงสุดสหรัฐอเมริกา
เบื้องหลัง

ร็อดเจอร์สเกิดในปี ค.ศ. 1911 เป็นบุตรคนแรกในพี่น้องสิบเอ็ดคน เมื่ออายุได้ 12 ปี เขาได้หลบหนีออกจากบ้าน ที่ซึ่งบิดาได้บีบบังคับให้ลูกของตนทำงาน เมื่ออายุได้ 16 ปี เขาได้เข้าร่วมในปฏิบัติการค้าของเถื่อนและได้รับบาดเจ็บที่ขาจากกระสุนปืนกล ต่อมา ร็อดเจอร์ได้เข้าไปมีส่วนพัวพันในการโจรกรรมอาวุธ และใช้เวลามากกว่ายี่สิบปีในการคุมขังในเรือนจำหลายแห่ง
ฆาตกรรม

ร็อดเจอร์สได้งานทำเป็นคนงานก่อสร้างที่เหมืองยูเรเนียมรัทเทิลสเน็กใกล้กับลาซาล รัฐยูทาห์ เมื่อวันที่ 19 มิถุนายน ค.ศ. 1957 เจมส์ ดับเบิลยู. ร็อดเจอร์สได้ยิงและสังหารคนงานเหมือง ชาร์ลส์ เมอร์รีฟิลด์ ระหว่างที่ทั้งสองทุ่มเถียงกันในเรื่องที่ว่าต้องทำอย่างไรจึงจะหยอดน้ำมันใส่เครื่องมือสำหรับตักให้เหมาะสม ร็อดเจอร์สอ้างว่าเขาได้รับการคุกคามหลายครั้งและคิดว่าเมอร์รีฟิลด์กำลังจะ "ตีเขาให้ได้รับบาดเจ็บ" ร็อดเจอร์สกล่าวว่าเขาได้ "ท้าทายเมอร์รีฟิลด์ด้วยปืน" ก่อนจะลั่นกระสุนใส่เมื่อเมอร์รีฟิลด์โจมตีเขาด้วยประแจขนาดใหญ่
การพิจารณาคดี

ร็อดเจอร์สได้รับแจ้งข้อหาฆาตกรรมที่สำนักงานศาลเคาน์ตีในมอนติคาโล รัฐยูทาห์ ร็อดเจอร์สอ้างว่าเขากำลังป่วยด้วยโรคซิฟิลิส และให้การว่า "กระทำความผิดในขณะวิกลจริต" ระหว่างการพิจารณาคดี ร็อดเจอร์สยืนยันว่าเขาได้สังหารเมอร์รีฟิลด์ในการป้องกันตัว จนกระทั่งได้รับการตัดสินว่าถูกประหารชีวิต ร็อดเจอร์สได้รับสิทธิ์ให้เลือกว่าจะถูกประหารชีวิตด้วยทีมยิงหรือถูกแขวนคอ ซึ่งร็อดเจอร์สเลือกที่จะถูกยิง ร็อดเจอร์สกล่าวว่าเขาไม่รู้สึกกังวล เนื่องจากเขาจะเสียชีวิตด้วยโรคซิฟิลิสก่อนหน้าการประหารชีวิต อย่างไรก็ตาม ผลการตรวจโรคซิฟิลิสปรากฏว่าไม่ได้ผลเป็นบวกในการทดสอบทางการแพทย์ ร็อดเจอร์สยื่นอุทธรณ์สามครั้ง โดยครั้งหนึ่งต่อศาลสูงสุดรัฐยูทาห์ แต่คำร้องอุทธรณ์ทั้งหมดได้รับการปฏิเสธ
การประหารชีวิต

ร็อดเจอร์สได้ถูกส่งตัวไปยังห้องคุมขังนักโทษประหารชีวิตที่เรือนจำรัฐยูทาห์ ที่ซึ่งเขาได้รับการพิจารณาว่าเป็นนักโทษต้นแบบและเขียนถึง "ความรู้สึกขอบคุณอย่างลึกซึ้งที่สุดสำหรับความช่วยเหลือทั้งหลายและความเมตตา" ระหว่างสองปีที่ถูกคุมขัง ในตอนเช้าวันที่ 30 มีนาคม ค.ศ. 1960 ร็อดเจอร์สได้ถูกส่งตัวไปยังสถานที่ประหารห่างจากเรือนจำประมาณ 1.6 กิโลเมตร พร้อมกับนายอำเภอซานฮวนเคาน์ตี เซธ ไรต์ และอนุศาสนาจารย์ประจำเรือนจำ เมื่อถามถึงคำสุดท้ายของเขา ร็อดเจอร์สได้ยืนกรานว่าเขาบริสุทธิ์และกล่าวอีกว่า "ผมได้แจ้งคำร้องขอสุดท้ายของผมแล้ว ... เสื้อเกราะกันกระสุนไง" เขาที่อยู่ในชุดผ้าฝ้ายหยาบจึงได้รับเสนอเสื้อโค้ด ซึ่งเขากล่าวว่า "ไม่ต้องห่วง ผมกำลังจะไปในที่ซึ่งมันจะอบอุ่นในไม่ช้า" ร็อดเจอร์สถูกรัดติดกับเก้าอี้ไม้ในเต็นท์ผ้าใบปิดสูง 6.1 เมตร ตั้งอยู่ห่างจากทีมยิงประมาณ 7 เมตร หนึ่งในนักแม่นปืนห้านายได้รับไรเฟิล .30-30 ที่มีกระสุนเปล่า เพื่อที่ว่าจะไม่มีใครทราบแน่ชัดว่าได้ยิงกระสุนปลิดชีวิตไป ร็อดเจอร์สถูกประหารชีวิตเมื่อเวลา 6.16 น. ขณะดวงอาทิตย์กำลังขึ้น
หลังการประหารชีวิต มารดาของร็อดเจอร์สได้ขอนำศพไปประกอบพิธีศพ ร็อดเจอร์สเป็นคนสุดท้ายในสหรัฐอเมริกาที่ถูกประหารชีวิตด้วยทีมยิงจนกระทั่งแกรี กิลมอร์ ในอีกมากกว่า 17 ปีต่อมา
เจ้ากุลวงศ์ ณ เชียงใหม่

| เจ้ากุลวงศ์ ณ เชียงใหม่ |
| --- | --- |
เกิด: 9 ธันวาคม พ.ศ. 2461
ถึงแก่กรรม: 26 กุมภาพันธ์ พ.ศ. 2553 (91 ปี)
ภริยา: ภัทรา ณ เชียงใหม่
ราชสกุล: ณ เชียงใหม่
ราชวงศ์: ทิพย์จักร
เจ้าบิดา: เจ้าราชภาติกวงศ์ (หนานคำตัน ณ เชียงใหม่)
เจ้ามารดา: เจ้าอินหวัน
เจ้ากุลวงศ์ ณ เชียงใหม่ (9 ธันวาคม พ.ศ. 2461 – 26 กุมภาพันธ์ พ.ศ. 2553) เป็นนักการเมืองท้องถิ่นในจังหวัดเชียงใหม่ และอดีตประธานรุ่นปรินส์รอยส์แยลวิทยาลัย 2478
ประวัติ

เจ้ากุลวงศ์ เกิดเมื่อวันที่ 9 ธันวาคม พ.ศ. 2461 เป็นบุตรของเจ้าราชภาติกวงศ์ (หนานคำตัน ณ เชียงใหม่) กับเจ้าอินหวัน มีพี่น้อง 2 คน เข้าศึกษาที่โรงเรียนปรินส์รอยแยลส์วิทยาลัย สำเร็จปริญญาทางด้านกฎหมายจากมหาวิทยาลัยธรรมศาสตร์ แล้วประกอบอาชีพทนายความ และเป็นเพื่อนร่วมรุ่นกับพิรุณ อินทราวุธ อดีตสมาชิกสภาผู้แทนราษฎร จังหวัดเชียงใหม่
เจ้ากุลวงศ์ สมรสกับภัทรา ณ เชียงใหม่ มีบุตรธิดา 3 คน ได้แก่ ภัทรกุล, ตระกูลวัฒนา และกุลกันยา เจ้ากุลวงศ์ถึงแก่กรรมด้วยโรคชรา เมื่อวันที่ 26 กุมภาพันธ์ พ.ศ. 2553 สิริอายุ 91 ปี
การทำงาน

เจ้ากุลวงศ์ ณ เชียงใหม่ ประกอบอาชีพทนายความ และมีรายได้เสริมจากการทำห้องแถวให้เช่าบริเวณหน้าตลาดเอื้องคำ ต่อมาได้เลือกตั้งเป็นสมาชิกสภาเทศบาลนครเชียงใหม่ ในระหว่างปี พ.ศ. 2496 ถึงปี พ.ศ. 2501
เจ้ากุลวงศ์ ณ เชียงใหม่ เป็นเจ้านายฝ่ายเหนือที่ได้เข้าร่วมฟ้อนในกระบวนเครื่องพระขวัญของพระบาทสมเด็จพระมหาภูมิพลอดุลยเดชมหาราช บรมนาถบพิตร ในพิธีถวายพระขวัญเมื่อครั้งเสด็จพระราชดำเนินทรงเยี่ยมราษฎรในจังหวัดทางภาคเหนือ วันที่ 5 มีนาคม พ.ศ. 2501
เจ้ากุลวงศ์ ณ เชียงใหม่ เป็นผู้ที่มีบทบาทในการสนับสนุนเงินทุนในการทำนุบำรุงวัดพระธาตุดอยคำ อำเภอเมืองเชียงใหม่ ซึ่งเป็นวัดที่เจ้าอินหวัน ณ เชียงใหม่ เจ้ามารดาของท่าน มีความศรัทธาเลื่อมใสมาก โดยร่วมกันกับญาติ ๆ สร้างพระพุทธนภีสีพิงครัตน์ ประดิษฐานอยู่กลางแจ้งที่วัดแห่งนี้
เทศบาลตำบลต้นไทร

| เทศบาลตำบลต้นไทร |
| --- | --- |
เทศบาลตำบล
ทต.ต้นไทรที่ตั้งสำนักงานเทศบาลตำบลต้นไทร
พิกัด: 6°36′09.2″N 101°37′56.6″E﻿ / ﻿6.602556°N 101.632389°E﻿ / 6.602556; 101.632389
ประเทศ:  ไทย
จังหวัด: นราธิวาส
อำเภอ: บาเจาะ
จัดตั้ง:  • 7 ตุลาคม 2534 (สุขาภิบาลต้นไทร)  • 25 พฤษภาคม 2542 (ทต.ต้นไทร)
พื้นที่
 • ทั้งหมด: 11.80 ตร.กม. (4.56 ตร.ไมล์)
ประชากร (เดือนมีนาคม 2567)
 • ทั้งหมด: 5,065 คน
 • ความหนาแน่น: 429.23 คน/ตร.กม. (1,111.7 คน/ตร.ไมล์)
รหัส อปท.: 05960301
ที่อยู่ สำนักงาน: เลขที่ 333 หมู่ 1 ถนนคลองแงะ–จุดผ่านแดนถาวรสุไหงโก-ลก ตำบลปะลุกาสาเมาะ อำเภอบาเจาะ จังหวัดนราธิวาส 96170
เว็บไซต์: www.tonsaicity.go.th
 ส่วนหนึ่งของสารานุกรมประเทศไทย
เทศบาลตำบลต้นไทร เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1 กับบางส่วนของหมู่ที่ 6 ของตำบลปะลุกาสาเมาะ ในอำเภอบาเจาะ จังหวัดนราธิวาส เดิมมีฐานะเป็นสุขาภิบาลต้นไทรที่จัดตั้งขึ้นใน พ.ศ. 2534 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 5,059 คน
พื้นที่เทศบาลตำบลตั้งอยู่ทางทิศเหนือของอำเภอบาเจาะ อยู่ห่างจากที่ว่าการอำเภอบาเจาะประมาณ 9.8 กิโลเมตร ศาลากลางจังหวัดนราธิวาสประมาณ 37 กิโลเมตร อยู่ห่างจากกรุงเทพมหานครประมาณ 1,106 กิโลเมตร มีพื้นที่รับผิดชอบ 11.8 ตารางกิโลเมตร หรือคิดเป็นพื้นที่ประมาณ 7,375.0 ไร่ เขตเทศบาลแบ่งออกเป็น 8 ชุมชน ได้แก่ ชุมชนตลาดต้นไทร ชุมชนบาตู ชุมชนบือแนปีแย ชุมชนลูโบะบูตา ชุมชนบอเวาะลือเมาะ ชุมชนลูโบะกาหยี ชุมชนเฉลิม และชุมชนกอตอ
แหล่งข้อมูลอื่น

เว็บไซต์เทศบาลตำบลต้นไทร
| ด ค กองค์กรปกครองส่วนท้องถิ่นระดับล่างในจังหวัดนราธิวาส |
| --- | --- | --- |
| เทศบาลเมือง |  ตากใบ  นราธิวาส  สุไหงโก-ลก  |  |
| เทศบาลตำบล |  กะลุวอเหนือ  ต้นไทร  ตันหยงมัส  บาเจาะ  บูเก๊ะตา  ปะลุรู  ปาเสมัส  มะรือโบตก  ยี่งอ  รือเสาะ  แว้ง  ศรีสาคร  สุคิริน  |  |
| องค์การบริหารส่วนตำบล |  กะลุวอ  กายูคละ  กาเยาะมาตี  กาลิซา  กาวะ  กาหลง  เกาะสะท้อน  เกียร์  โคกเคียน  โคกสะตอ  ฆอเลาะ  โฆษิต  จวบ  จอเบาะ  จะแนะ  เฉลิม  ช้างเผือก  เชิงคีรี  ซากอ  ดุซงญอ  ตะปอเยาะ  ตะมะยูง  ตันหยงมัส  ตันหยงลิมอ  โต๊ะเด็ง  นานาค  บองอ  บางขุนทอง  บางปอ  บาโงสะโต  บาเจาะ  บาตง  บาเระใต้  บาเระเหนือ  บูกิต  ปะลุกาสาเมาะ  ปะลุรู  ปูโยะ  ผดุงมาตร  พร่อน  ไพรวัน  ภูเขาทอง  มะนังตายอ  มะรือโบ  มะรือโบตก  มาโมง  มูโนะ  แม่ดง  ยี่งอ  ร่มไทร  ริโก๋  รือเสาะ  รือเสาะออก  เรียง  ละหาร  ลาโละ  ลำภู  ลุโบะบายะ  ลุโบะบือซา  ลุโบะสาวอ  โละจูด  แว้ง  ศรีบรรพต  ศรีสาคร  ศาลาใหม่  สากอ  สามัคคี  สาวอ  สุคิริน  สุวารี  สุไหงปาดี  เอราวัณ  |  |
เคียวโกะ ฮินามิ

เคียวโกะ ฮินามิ (ญี่ปุ่น: 日南 響子; โรมาจิ: Hinami Kyoko) เกิดเมื่อวันที่ 6 กุมภาพันธ์ ค.ศ. 1994 เป็นนักแสดงหญิงชาวญี่ปุ่น ส่วนสูง 170 เซนติเมตร
ผลงาน > ละครโทรทัศน์

Hammer Session! (2010)
Rokudenashi Blues (2011)
Unofficial Sentai Akibaranger as Mitsuki Aoyagi/Akiba Blue (2012)
Unofficial Sentai Akibaranger: Season 2 as Mitsuki Aoyagi/Akiba Blue (2013, episode 1)
ผลงาน > ภาพยนตร์

Vanished: Age 7 (2011)
Princess Sakura: Forbidden Pleasures (2013)
Shimauma (2016)
แหล่งข้อมูลอื่น

Official profile at Stardust Promotion
Official blog เก็บถาวร 2013-08-13 ที่ เวย์แบ็กแมชชีน
ยูฟ่าแชมเปียนส์ลีก ฤดูกาล 2016–17 รอบคัดเลือกและรอบเพลย์ออฟ

การแข่งขัน ยูฟ่าแชมเปียนส์ลีก ฤดูกาล 2016–17 รอบคัดเลือกและรอบเพลย์ออฟ เริ่มต้นเมื่อวันที่ 28 มิถุนายนและจะสิ้นสุดในวันที่ 24 สิงหาคม ค.ศ. 2016. ทั้งหมด 56 ทีมที่เข้าร่วมในรอบคัดเลือกและรอบเพลย์ออฟเพื่อที่จะตัดสินหาผู้ชนะ 10 จาก 32 ทีมเข้าไปเล่นใน รอบแบ่งกลุ่ม ของการแข่งขัน ยูฟ่าแชมเปียนส์ลีก ฤดูกาล 2016–17.
เวลาทั้งหมดเป็น CEST (UTC+2).
วันแข่งขันและวันจับสลากในแต่ละรอบ

การจับสลากทั้งหมดจัดขึ้นที่สำนักงานใหญ่ของยูฟ่า ในเมืองนียง, ประเทศสวิตเซอร์แลนด์.
| รอบ | วันและเวลาในการจับสลาก | นัดแรก | นัดที่สอง |
| --- | --- | --- | --- |
| รอบคัดเลือกรอบแรก | 20 มิถุนายน 2016, 12:00 | 28–29 มิถุนายน 2016 | 5–6 กรกฎาคม 2016 |
| รอบคัดเลือกรอบสอง | 20 มิถุนายน 2016, 12:00 | 12–13 กรกฎาคม 2016 | 19–20 กรกฎาคม 2016 |
| รอบคัดเลือกรอบสาม | 15 กรกฎาคม 2016, 12:00 | 26–27 กรกฎาคม 2016 | 2–3 สิงหาคม 2016 |
| รอบเพลย์ออฟ | 5 สิงหาคม 2016, 12:00 | 16–17 สิงหาคม 2016 | 23–24 สิงหาคม 2016 |
ทีม

มีสองเส้นทางที่แต่ละทีมจะถูกแบ่งออกเข้ามาในการคัดเลือก :
เส้นทางแชมป์ลีก, ซึ่งรวมไปถึงแชมป์ทั้งหมดภายในประเทศซึ่งไม่ได้มีสิทธิ์เข้ารอบแบ่งกลุ่มโดยตรง.
เส้นทางไม่ได้เป็นแชมป์ลีก (เรียกว่า ไม่ใช่เส้นทางแชมป์ หรือ เส้นทางทีมวางที่ดีที่สุด), ซึ่งรวมไปถึงทีมที่ไม่ได้เป็นแชมป์ลีกภายในประเทศซึ่งไม่ได้มีสิทธิ์เข้ารอบแบ่งกลุ่มโดยตรง.
ทั้งหมด 56 ทีม (41 ทีมในเส้นทางแชมป์ลีก, 15 ทีมในเส้นทางไม่ได้เป็นแชมป์ลีก) มีส่วนร่วมในขั้นตอนการรอบคัดเลือกและรอบเพลย์ออฟ. 10 ทีมที่เป็นผู้ชนะในรอบเพลย์ออฟ (5 ทีมในเส้นทางแชมป์ลีก, 5 ทีมในเส้นทางไม่ได้เป็นแชมป์ลีก) จะได้ผ่านเข้าสู่ รอบแบ่งกลุ่ม ที่จะเข้าร่วมกับ 22 ืทีมซึ่งได้ยืนรออยู่ในรอบแบ่งกลุ่ม. 15 ทีมที่เป็นผู้แพ้ของรอบคัดเลือกรอบสามจะได้เข้าไปเล่นใน ยูโรปาลีก รอบเพลย์ออฟ, และ 10 ทีมที่เป็นผู้แพ้ของรอบเพลย์ออฟจะได้เข้าไปเล่นใน ยูโรปาลีก รอบแบ่งกลุ่ม.
ด้านล่างนี้คือทีมที่เข้าร่วมการแข่งขัน (กับปี 2016 ของพวกเขา ค่าสัมประสิทธิ์สโมสรยูฟ่า), จัดกลุ่มตามรอบเริ่มต้นของพวกเขา.
รอบคัดเลือกรอบแรก > การจัดอันดับทีมวาง

แปดทั้งหมดที่จะลงเล่นในรอบคัดเลือกรอบแรก. การจับสลากมีขึ้นเมื่อวันที่ 20 มิถุนายน พ.ศ. 2559 (ค.ศ. 2016).
| ทีมวาง | ไม่ได้เป็นทีมวาง |
| --- | --- |
  เดอะ นิว เซนต์ส   วัลเลตตา   ฟลอรา ทาลลินน์   ซานตา โคโลมา:   บี36 ทอร์ชาฟน์   ลินคอล์น เรด อิมป์ส   อลาชเคิร์ท   เทร์ เพนเน
รอบคัดเลือกรอบแรก > สรุปผลการแข่งขัน

นัดแรกจะแข่งขันกันในวันที่ 28 มิถุนายน, และนัดที่สองจะแข่งขันกันในวันที่ 5 และ 6 กรกฎาคม พ.ศ. 2559.
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| ฟลอรา ทาลลินน์  | 2–3 |  ลินคอล์น เรด อิมป์ส | 2–1 | 0–2  |
| เดอะ นิว เซนต์ส  | 5–1 |  เทร์ เพนเน | 2–1 | 3–0  |
| วัลเลตตา  | 2–2 (a) |  บี36 ทอร์ชาฟน์ | 1–0 | 1–2  |
| ซานตา โคโลมา  | 0–3 |  อลาชเคิร์ท | 0–0 | 0–3 |
รอบคัดเลือกรอบแรก > นัด

28 มิถุนายน ค.ศ. 2016
18:00
23:00 (เวลาไทย)
| ฟลอรา ทาลลินน์  | 2–1 |  ลินคอล์น เรด อิมป์ส |
| --- | --- | --- |
| อัลลิกู  35' ซัปปิเนน  49' | รายงาน | จ. ชิโปลินา  57' |
ผู้ชม: 886 คน
ผู้ตัดสิน: ร็อบ ฮาร์วีย์ (สาธารณรัฐไอร์แลนด์)
6 กรกฎาคม ค.ศ. 2016
19:00
00:00 (เวลาไทย)
| ลินคอล์น เรด อิมป์ส  | 2–0 |  ฟลอรา ทาลลินน์ |
| --- | --- | --- |
| จ. ชิโปลินา  15' (ลูกโทษ) กัลเดโรน  79' | รายงาน |  |
ผู้ชม: 1,020 คน
ผู้ตัดสิน: อาลาอิน ดูรีเยอซ์ (ลักเซมเบิร์ก)
รวมผลสองนัด ลินคอล์น เรด อิมป์ส ชนะ 3–2.
28 มิถุนายน ค.ศ. 2016
20:00
01:00 (เวลาไทย)
| เดอะ นิว เซนต์ส  | 2–1 |  เทร์ เพนเน |
| --- | --- | --- |
| ควิกลีย์  13' มุลลัน  40' | รายงาน | ฟราเตร์นาลี  16' |
ผู้ชม: 712 คน
ผู้ตัดสิน: ทรุสติน ฟาร์รูเกีย คันน์ (มอลตา)
5 กรกฎาคม ค.ศ. 2016
20:30
01:30 (เวลาไทย)
| เทร์ เพนเน  | 0–3 |  เดอะ นิว เซนต์ส |
| --- | --- | --- |
|  | รายงาน | ควิกลีย์  45' เอดวาร์ดส์  47' ดราเปอร์  90' |
ผู้ชม: 743 คน
ผู้ตัดสิน: โลเรนค์ เจมินี (แอลเบเนีย)
รวมผลสองนัด เดอะ นิว เซนต์ส ชนะ 5–1.
28 มิถุนายน ค.ศ. 2016
19:00
00:00 (เวลาไทย)
| วัลเลตตา  | 1–0 |  บี36 ทอร์ชาฟน์ |
| --- | --- | --- |
| ฟัลโคเน  69' | รายงาน |  |
ผู้ชม: 1,151 คน
ผู้ตัดสิน: ราดู เปเตรสคู (โรมาเนีย)
5 กรกฎาคม ค.ศ. 2016
19:00
00:00 (เวลาไทย)
| บี36 ทอร์ชาฟน์  | 2–1 |  วัลเลตตา |
| --- | --- | --- |
| ทอร์เลอิฟส์ซอน  11' อักนาร์สซอน  66' | รายงาน | ฟัลโคเน  24' |
ผู้ชม: 850 คน
ผู้ตัดสิน: รูเมอร์ ทาราเจฟ (เอสโตเนีย)
รวมผลสองนัด เสมอ 2–2. วัลเลตตา ชนะด้วยกฏยิงประตูทีมเยือน.
28 มิถุนายน ค.ศ. 2016
20:00
01:00 (เวลาไทย)
| ซานตา โคโลมา  | 0–0 |  อลาชเคิร์ท |
| --- | --- | --- |
|  | รายงาน |  |
ผู้ชม: 600 คน
ผู้ตัดสิน: อเล็กซ์ โทรเลอิส (หมู่เกาะแฟโร)
5 กรกฎาคม ค.ศ. 2016
17:00
22:00 (เวลาไทย)
| อลาชเคิร์ท  | 3–0 |  ซานตา โคโลมา |
| --- | --- | --- |
| ว. มินัสยาน  12' กโยซัลยาน  84' อาร์ตูร์ เยดิการ์ยาน  88' | รายงาน |  |
ผู้ชม: 2,100 คน
ผู้ตัดสิน: อาเลกซานเดอร์ อาลีเยฟ (คาซัคสถาน)
รวมผลสองนัด อลาชเคิร์ท ชนะ 3–0.
รอบคัดเลือกรอบสอง > การจัดอันดับทีมวาง

ทั้งหมด 34 ทีมลงเล่นในรอบคัดเลือกรอบสอง: 30 ทีมที่ได้เข้ามาในเล่นในรอบนี้, และผู้ชนะสี่ทีมของรอบคัดเลือกรอบแรก. การจับสลากมีขึ้นเมื่อวันที่ 20 มิถุนายน พ.ศ. 2559 (ค.ศ. 2016).
| กลุ่ม 1> ทีมวาง | กลุ่ม 1> ไม่ได้เป็นทีมวาง | กลุ่ม 2> ทีมวาง | กลุ่ม 2> ไม่ได้เป็นทีมวาง | กลุ่ม 3> ทีมวาง | กลุ่ม 3> ไม่ได้เป็นทีมวาง |
| --- | --- | --- | --- | --- | --- |
|   เรด บูลล์ ซัลซ์บวร์ก   ดีนาโม ซาเกร็บ   คาราบัค   เชอริฟฟ์ ติราสโพล   เทรนซิน |   เอฟ91 ดูเดแลงก์   ฮาโปเอล เบียร์ เชวา   โอลิมปิจา ลจุบจานา   วาร์ดาร์   ไลปายา |   อาโปเอล   ลีเกีย วอร์ซอว์   ลูโดโกเรตส์ รัซกราด   อัสตานา   สเคนเดอร์บู คอร์เซ   ดินาโม ทบิลิซี |   เดอะ นิว เซนต์ส   ซัลกิริส วิลนิอุส   เฟเรนซ์วารอส   ซรินจ์สกี โมสตาร์   อลาชเคิร์ท   มลาดอสท์ พอดโกริกา |   เซลติก   บาเต บอริซอฟ   โคเปนเฮเกน   โรเซนบอร์ก   เรด สตาร์ เบลเกรด   เอฟเอช |   ลินคอล์น เรด อิมป์ส   ไอเอฟเค นอร์โคปิง   ครูซาเดอร์ส   วัลเลตตา   ดันดาล์ค   เอสเจเค |
† ผู้ชนะของรอบคัดเลือกรอบแรกทีมใดก็ตามที่มีสถานะไม่เป็นที่รู้จักที่เวลาของการจับสลาก. ทีมใน ตัวเอียง แพ้ต่อทีมที่มีค่าสัมประสิทธิ์ที่สูงกว่าในรอบคัดเลือกรอบแรก, จึงทำให้มีประสิทธิภาพในการใช้ค่าสัมประสิทธิ์ของคู่แข่งขันที่เป็นฝ่ายแพ้ในการจับสลากสำหรับรอบคัดเลือกรอบสอง.
รอบคัดเลือกรอบสอง > สรุปผลการแข่งขัน

นัดแรกจะแข่งขันกันในวันที่ 12 และ 13 กรกฎาคม, และนัดที่สองจะแข่งขันกันในวันที่ 19 และ 20 กรกฎาคม พ.ศ. 2559.
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| คาราบัค  | 3–1 |  เอฟ91 ดูเดแลงก์ | 2–0 | 1–1  |
| ฮาโปเอล เบียร์ เชวา  | 3–2 |  เชอริฟฟ์ ติราสโพล | 3–2 | 0–0  |
| โอลิมปิจา ลจุบจานา  | 6–6 (a) |  เทรนซิน | 3–4 | 3–2  |
| เรด บูลล์ ซัลซ์บวร์ก  | 3–0 |  ไลปายา | 1–0 | 2–0  |
| วาร์ดาร์  | 3–5 |  ดีนาโม ซาเกร็บ | 1–2 | 2–3  |
| เดอะ นิว เซนต์ส  | 0–3 |  อาโปเอล | 0–0 | 0–3  |
| ซรินจ์สกี โมสตาร์  | 1–3 |  ลีเกีย วอร์ซอว์ | 1–1 | 0–2  |
| ลูโดโกเรตส์ รัซกราด  | 5–0 |  มลาดอสท์ พอดโกริกา | 2–0 | 3–0  |
| ดินาโม ทบิลิซี  | 3–1 |  อลาชเคิร์ท | 2–0 | 1–1  |
| ซัลกิริส วิลนิอุส  | 1–2 |  อัสตานา | 0–0 | 1–2  |
| ปาร์ติซานี ติรานา  | 2–2 (3–1 p) |  เฟเรนซ์วารอส | 1–1 | 1–1  (ต่อเวลา)  |
| บาเต บอริซอฟ  | 4–2 |  เอสเจเค | 2–0 | 2–2  |
| วัลเลตตา  | 2–4 |  เรด สตาร์ เบลเกรด | 1–2 | 1–2  |
| โรเซนบอร์ก  | 5–4 |  ไอเอฟเค นอร์โคปิง | 3–1 | 2–3  |
| ดันดาล์ค  | 3–3 (a) |  เอฟเอช | 1–1 | 2–2  |
| ลินคอล์น เรด อิมป์ส  | 1–3 |  เซลติก | 1–0 | 0–3  |
| ครูซาเดอร์ส  | 0–9 |  โคเปนเฮเกน | 0–3 | 0–6 |
รอบคัดเลือกรอบสาม > การจัดอันดับทีมวาง

รอบคัดเลือกรอบสามถูกแบ่งออกเป็นสองส่วน: เส้นทางแชมป์ลีก (สำหรับแชมป์ลีก) และเส้นทางทีมที่ไม่ได้เป็นแชมป์ลีก (สำหรับทีมที่ไม่ได้เป็นแชมป์ลีก). ทีมที่แพ้ในทั้งสองส่วนจะได้เข้าไปสู่ ยูฟ่ายูโรปาลีก ฤดูกาล 2016–17 รอบเพลย์ออฟ.
การจับสลากสำหรับรอบคัดเลือกรอบสามจะมีขึ้นในวันที่ 15 กรกฎาคม พ.ศ. 2559 (ค.ศ. 2016).
| เส้นทางแชมป์ลีก> กลุ่ม 1.ทีมวาง | เส้นทางแชมป์ลีก> กลุ่ม 1.ไม่ได้เป็นทีมวาง | เส้นทางแชมป์ลีก> กลุ่ม 2.ทีมวาง | เส้นทางแชมป์ลีก> กลุ่ม 2.ไม่ได้เป็นทีมวาง | เส้นทางทีมที่ไม่ได้เป็นแชมป์ลีก> เส้นทางทีมที่ไม่ได้เป็นแชมป์ลีก.ทีมวาง | เส้นทางทีมที่ไม่ได้เป็นแชมป์ลีก> เส้นทางทีมที่ไม่ได้เป็นแชมป์ลีก.ไม่ได้เป็นทีมวาง |
| --- | --- | --- | --- | --- | --- |
|   โอลิมเปียกอส   เซลติก   อาโปเอล   ลีเกีย วอร์ซอว์   ดีนาโม ซาเกร็บ |   โรเซนบอร์ก   อัสตานา   ฮาโปเอล เบียร์ เชวา   ดีนาโม ทบิลิซี   เทรนซิน |   วิกตอเรีย พิลเซน   เรด บูลล์ ซัลซ์บวร์ก   บาแตบารือเซา   ลูโดโกเรตส์ ราซกราด   โคเปนเฮเกน |   คาราบัค   อัสตรา จีอูร์จีอู   เรด สตาร์ เบลเกรด   ดันดาล์ค   ปาร์ติซานี ติรานา |   ชัคตาร์ โดเนตสค์   อายักซ์   ออนเดอร์เลชท์   เฟแนร์บาห์แช   สปาร์ตา ปราก |   พีเอโอเค   สเตอัว บูคูเรสตี   มอนาโก   ยัง บอยส์   รอสตอฟ |
† ผู้ชนะของรอบคัดเลือกรอบสอง, ซี่งมีสถานะยังไม่เป็นที่รู้จักในเวลาของการจับสลาก. ทีมใน ตัวเอียง หมายถึงทีมที่แพ้ทีมที่มีค่าสัมประสิทธิ์สูงกว่าในรอบคัดเลือกรอบสอง, ดังนั้นจึงทำให้มีประสิทธิภาพในการใช้ค่าสัมประสิทธิ์ของทีมที่มีค่าสัมประสิทธิ์น้อยกว่าในการจับสลากสำหรับรอบคัดเลือกรอบสาม.
†† เมื่อวันที่ 17 กรกฎาคม ค.ศ. 2014, คณะกรรมการฉุกเฉินของยูฟ่าได้ตัดสินว่าสโมสรจากยูเครนและรัสเซียจะไม่ได้รับการจับสลากพบกับแต่ละทีมอื่นๆได้ "จนกว่าจะมีการประกาศ" เนื่องมาจาก ความขัดแย้งนิยม ระหว่างประเทศ.
รอบคัดเลือกรอบสาม > สรุปผลการแข่งขัน

นัดแรกจะลงเล่นในวันที่ 26 และ 27 กรกฎาคม, และนัดที่สองจะลงเล่นในวันที่ 2 และ 3 สิงหาคม ค.ศ. 2016.
| ทีมแรก> เส้นทางแชมป์ลีก |   ผล  > เส้นทางแชมป์ลีก | ทีมที่สอง> เส้นทางแชมป์ลีก |   นัดแรก  > เส้นทางแชมป์ลีก |   นัดที่สอง  > เส้นทางแชมป์ลีก | เส้นทางแชมป์ลีก |
| --- | --- | --- | --- | --- | --- |
| โรเซนบอร์ก  | 2–4 |  อาโปเอล | 2–1 | 0–3  |  |
| ดีนาโม ซาเกร็บ  | 3–0 |  ดีนาโม ทบิลิซี | 2–0 | 1–0  |  |
| โอลิมเปียกอส  | 0–1 |  ฮาโปเอล เบียร์ เชวา | 0–0 | 1–0  |  |
| อัสตานา  | 2–3 |  เซลติก | 1–1 | 1–2  |  |
| เทรนซิน  | 0–1 |  ลีเกีย วอร์ซอว์ | 0–1 | 0–0  |  |
| วิกตอเรีย พิลเซน  | 1–1 (a) |  คาราบัค | 0–0 | 1–1  |  |
| อัสตรา จีอูร์จีอู  | 1–4 |  โคเปนเฮเกน | 1–1 | 0–3  |  |
| บาแตบารือเซา  | 1–3 |  ดันดาล์ค | 1–0 | 0–3  |  |
| ลูโดโกเรตส์ ราซกราด  | 6–4 |  เรด สตาร์ เบลเกรด | 2–2 | 4–2  (ต่อเวลา)  |  |
| ปาร์ติซานี ติรานา  | 0–3 |  เรด บูลล์ ซัลซ์บวร์ก | 0–1 | 0–2 |  |
เส้นทางทีมที่ไม่ได้เป็นแชมป์ลีก
| อายักซ์  | 3–2 |  พีเอโอเค | 1–1 | 2–1  |  |
| สปาร์ตา ปราก  | 1–3 |  สเตอัว บูคาเรสต์ | 1–1 | 0–2  |  |
| ชัคตาร์ โดเนตสค์  | 2–2 (2–4 p) |  ยัง บอยส์ | 2–0 | 0–2  (ต่อเวลา)  |  |
| รอสตอฟ  | 4–2 |  ออนเดอร์เลชท์ | 2–2 | 2–0  |  |
| เฟแนร์บาห์แช  | 3–4 |  มอนาโก | 2–1 | 1–3 |  |